แรงขายฉุดหุ้นโซลปิดลบ 0.02%
แรงขายฉุดหุ้นโซลปิดลบ 0.02%
20 ต.ค. 2559

ดัชนีคอมโพสิตตลาดหุ้นเกาหลีใต้ปรับตัวลงในวันนี้ เนื่องจากนักลงทุนรายย่อยเทขายหุ้น หลังจากตลาดปิดบวกติดต่อกัน 4 วันก่อนหน้านี้ ขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ลดลง 0.34 จุด หรือ -0.02% ปิดที่ 2,040.60 จุด  โดยมีปริมาณการซื้อขาย 265.55 ล้านหุ้น มูลค่า 3.58 ล้านล้านวอน (3.18 พันล้านดอลลาร์) โดยมีหุ้นลบมากกว่าหุ้นบวกในสัดส่วน 475 ต่อ 331
สำนักข่าวยอนฮัพรายงานว่า เกาหลีเหนือได้ยิงทดสอบขีปนาวุธข้ามมหาสมุทร ซึ่งเชื่อว่าเป็นขีปนาวุธมูซูดานซึ่งมีพิสัยกลาง อย่างไรก็ตาม ทางสหรัฐระบุว่า การยิงขีปนาวุธในครั้งนี้ไม่ประสบความสำเร็จแต่อย่างใด